CELEX: 62016CN0209
Language: et
Date: 2016-04-14 00:00:00
Title: Kohtuasi C-209/16 P: Saksamaa Liitvabariigi 14. aprillil 2016 esitatud apellatsioonkaebus Üldkohtu (üheksas koda) 4. veebruari 2016. aasta otsuse peale kohtuasjas T-620/11: GFKL Financial Services AG versus Euroopa Komisjon

20.6.2016   
            
            
               ET
            
            
               Euroopa Liidu Teataja
            
            
               C 222/6
            
         Saksamaa Liitvabariigi 14. aprillil 2016 esitatud apellatsioonkaebus Üldkohtu (üheksas koda) 4. veebruari 2016. aasta otsuse peale kohtuasjas T-620/11: GFKL Financial Services AG versus Euroopa Komisjon
   (Kohtuasi C-209/16 P)
   (2016/C 222/07)
   Kohtumenetluse keel: saksa
   
      Pooled
   
   
      Apellant: Saksamaa Liitvabariik (esindajad: T. Henze ja R. Kanitz)
   
      Teised menetlusosalised: GFKL Financial Services AG, Euroopa Komisjon
   
      Apellandi nõuded
   
   Apellant palub Euroopa Kohtul,
   
               —
            
            
               tühistada Euroopa Liidu Üldkohtu 4. veebruari 2016. aasta otsus kohtuasjas T-620/11 osas, milles hagi jäeti põhjendamatuse tõttu rahuldamata;
            
         
               —
            
            
               tühistada vastavalt Euroopa Kohtu põhikirja artikli 61 lõikele 1 komisjoni 26. jaanuari 2011. aasta otsus K(2011) 275 (lõplik), milles käsitletakse Saksamaa antud riigiabi C 7/10 „Ettevõtte tulumaksu seadus, saneerimisklausel”;
            
         
               —
            
            
               mõista komisjonilt välja kohtukulud nii Üldkohtus kui Euroopa Kohtus.
            
         
      Väited ja peamised argumendid
   
   Apellatsioonkaebuse põhjendamiseks esitab apellant ühe väite.
   Rikutud on ELTL artikli 107 lõiget 1. Üldkohus on jätnud tähelepanuta, et KStG § 8c lõige 1 ehk nn saneerimisklausel ei ole valikuline:
   
               —
            
            
               Nn saneerimisklausel ei ole prima facie selektiivne, kuna asjakohasest viitesüsteemist ei ole kõrvale kaldutud ning kuna see on üldmeede, mida võib liikmesriigi territooriumil kasutada iga ettevõtja.
            
         
               —
            
            
               Nn saneerimisklausel on põhjendatud ka maksusüsteemi laadi ja sisemise ülesehitusega. Saneerimisklausel on põhjendatud esiteks põhimõttega, et maksustamine lähtub majanduslikust võimest makse maksta, teiseks kuritarvitamise vastase võitlusega, nimelt kuritarvitavate skeemide ärahoidmisega, ning kolmandaks objektiivsete erinevustega kahju kaasa toova tegevuse ja saneerimise eesmärgil osaluse omandamise vahel.